琴日，我喺街度
喺一幢樓前面
我喺行人路行
仲有幾個人同我一齊行
大家冇傾偈，大家都係向前行
喺我前面嘅人行慢咗
我睇住佢，佢減慢，跟住就停咗落嚟
由於件事發生得唔算太突然
所以個腦有轉彎嘅提示，我就兜過咗佢
一邊走，我一邊睇佢做梗乜嘢
佢就喺度發梗短訊
佢唔能夠一邊打字一邊行路
宜家等我哋
由工作記憶嘅角度
或者從多作業角度，睇剛才呢件事
我哋今日講工作記憶
工作記憶就係我哋每日嘅主動意識
你宜家就係用梗工作記憶
我哋唔會熄到佢
如果你真係要熄咗佢，你就會昏迷
（笑聲）
所以呢，你哋宜家都冇熄咗佢
工作記憶有四個基本元素
佢可以儲存上一秒嘅經歷
同埋少少知識
佢又可以令我哋搵返我哋好耐嘅記憶
提取我哋想要嘅長期記憶
再按我哋當時嘅目的加以組合、處理
所謂當時嘅目的唔係話
我想成為總統或世界最勁嘅滑浪手
而係比較日常，就好似我要嗰塊餅
或者我要諗方法入去酒店房間
工作記憶嘅容量
指我哋善用我哋已知嘅嘢
用佢哋嚟完成啲嘢
嚟滿足我哋當時嘅目的
工作記憶容量由來已久
帶畀人類好多好處
工作記憶容量大嘅人一般都擅長講故仔
而且無論測驗對佢哋有幾重要都好
佢哋都考得好好
佢哋嘅寫作能力都好高
推理水平都好高
咁宜家，我哋就嚟玩一個
工作記憶容量嘅遊戲
我會叫你哋做一啲任務
你哋就要用你哋嘅工作記憶
你哋準備好未？
我會講五個字，你哋要記著佢
唔要寫落嚟，只可以用腦記住
五個字
你哋記住嘅同時，要答我三個問題
我想睇下你哋嘅記憶係點
好，呢五個字係：
樹
公路
鏡
土星
電極
冇問題呀嗎？
好！宜家我要請你哋
話畀我聽 23 乘 8 係幾多
大聲講出嚟
（講者模彷口結）（笑聲）
口結係完全正常嘅（笑聲）
好。宜家我要你哋伸出左手
你哋要數一至十
如果你唔知嘅話，呢個係一個神經測試
好，宜家你哋要背英文最後五個字母
由尾背返起
由 Z 開始
（笑聲）
好。宜家有幾多人
仲記得我頭先講嗰五個字？
好。通常唔到一半嘅人仲記得
冇錯，呢個好正常。因人而異
有啲人可以記到五個
有啲人可以記到十個
有啲人剩係記到兩三個
我哋知道，工作記憶
對大腦嘅運作好重要，係嗎？
喺 TED 呢度尤其重要
因為你會聽到好多嘅諗法
宜家我哋嘅問題係
時間向我哋衝埋嚟
時間轉瞬即逝
我哋要把握每一殺那
用豆咁細嘅工作記憶
喺每一秒裏面搵到意思
唔好誤會，工作記憶其實好犀利嘅
工作記憶令我哋可以
一路向前嗰陣
一路了解自己當時嘅感受
令我哋明白周圍嘅嘢
佢雖然有限制
但工作記憶可以令我哋同人溝通
令我哋可以同人傾偈
令我知道我哋講梗啲乜嘢
要講啲乜嘢
同埋點樣令個討論更加好
工作記憶令我哋解決問題
識得批判思考
喺會議途中
我哋可以分析個報告好唔好
諗下自己鍾唔鍾意個報告
跟住問問題
呢啲嘢都係由工作記憶完成
佢畀我哋可以去到鋪頭買嘢
買牛奶、蛋同乳酪
更重要去買紅牛飲品同豬肉
（笑聲）
佢令我哋確定買咗要買啲嘢
工作記憶有佢嘅局限
呢樣亦都係佢嘅核心問題
容量、儲存時間、焦點都有限
我哋一般可以記到四樣嘢
係嗎？以前話係七樣
但功能性磁力共振影像指出，係四件
所以之前誇大咗
我哋一般可以記著四樣嘢大概十至廿秒
除非我哋開始落手做呢四樣
除非個腦處理佢哋
我哋將佢哋應用出嚟
除非我哋同人講嗰四樣嘢
我哋睇工作記憶
我哋必須認清佢容量係有限
所以佢對我哋會有好多影響
你有冇試過由一個房行到另一間
但你唔記得咗點解要行過嚟？
你知道點做，係咪？
就係返去原本間房！
（笑聲）
你有冇曾經唔記得鎖匙喺邊？
你有冇唔記得架車喺邊？
有冇唔記得咗細路？
你有冇曾經同一班人傾偈
但發現左邊另一班人傾嘅嘢更加吸引？
（笑聲）
唔，你喺度點頭，你喺度笑
但你係唔留心嘅
直到聽到我最尾個字高音
然後你知道人哋問梗你一個問題
（笑聲）
而你真係希望答案係「否」
因為「否」正係你想講嘅嘢
上述講嘅都係關於工作記憶
以及我哋可以做同唔可以做嘅嘢
但我哋必須認清工作記憶嘅容量係有限
所以我哋要識得運用工作記憶
我哋可以用一啲方法
我會喺度講少少呢啲方法
呢啲方法真係幾重要
因為你嚟緊幾日會收到好多資訊
首先，我哋個腦每日每一秒
都要不斷即時咁處理
我哋嘅生存、我哋嘅生活
我哋要即時知道眼前發生梗嘅事
而唔係十分鐘之後至知
亦唔係一個禮拜之後至知
我哋即時要諗嘅包括︰我同意佢嗎？
少咗啲咩？我想知道啲咩？
我同意呢啲假設嗎？
可以知道套用到生活？
明白目前發生嘅事
我哋就可以有經驗，之後再用得返
我哋亦都需要重複練習
我哋同人討論啲事
我哋要將佢哋記錄低
返屋企之後，攞出筆記，思考筆記
同埋要定時練習
「練習」因為某啲原因令人覺得係負面
但佢其實係好正面
下一步，我哋就要諗得仔細同好清晰
好多時，我哋都覺得要
將新知識連到去已有嘅知識
我哋就想倒轉
用新知識解釋現有嘅嘢
令新知識同舊知識更有意思咁走埋一齊
我哋都會用圖像
因為人類天生對影像敏感
我哋可以善用呢個特點
用圖像去諗嘢
用圖畫記低事情
如果你睇梗一本書，就要連埋啲嘢
就好似之前我讀《大亨小傳》一樣
我喺腦裏面構想主角個樣
咁我就有咗自己對主角容貌嘅概念
最後一樣係組織同支援
人類係會對事物附加意思
人類就係咁
我哋會喺每件事裏邊搵意思
事情嘅組織幫到我哋搵意思
所以我哋要組織
令事情易於明白
如果我哋要向人講解知識同經驗
我哋先要有組織能力
最後係支援
我哋都係由初學者開始
我哋做嘅每一件事都係朝著複雜進發
因為我要知道事情會愈嚟愈難
所以我哋要加多啲支援
支援可以係向問人問題
例如畀佢哋一張紙
上面有組織圖表或者提示嘅圖片
我哋要支援
最後，我想帶出一個重點
喺工作記憶裏面
我哋個腦處理嘅嘢，就係我哋要學嘅嘢
假如我哋個腦冇處理過生活大小事情
我哋就從來都冇生存過
好好過你嘅生活。多謝
（掌聲）